എപ്പികെരറ്റോഫേകിയ

മരണശേഷം നേത്രദാനത്തിലൂടെ ലഭിക്കുന്ന ദാതാവിന്റെ കോർണിയയുടെ ലാമെല്ല, രോഗിയുടെ കോർണിയയുടെ മുൻഭാഗത്തേക്ക് പറിച്ചുനടുന്ന  ഒരു റിഫ്രാക്റ്റീവ് ശസ്ത്രക്രിയയാണ് എപ്പികെരറ്റോഫേകിയ. ഇത് എപികെരറ്റോപ്ലാസ്റ്റി, ഒൺലേ ലാമെല്ലാർ കെരറ്റോപ്ലാസ്റ്റി എന്നീ പേരുകളിലും അറിയപ്പെടുന്നു. അതിൽ എപ്പിത്തീലിയം നീക്കം ചെയ്ത രോഗിയുടെ കോർണിയയ്ക്ക് മുകളിൽ ഒരു ദാതാവിന്റെ കോർണിയയിൽ നിന്നുള്ള ഒരു ലാമെല്ലാർ ഡിസ്ക് സ്ഥാപിച്ച് തുന്നിച്ചേർക്കുന്നു. ഈ ശസ്ത്രക്രിയ ആവശ്യമായ സന്ദർഭങ്ങളിൽ കെരറ്റോകോണസ് ചികിത്സയും,സാധാരണ ചികിത്സാ രീതികൾ കൊണ്ട് ശരിയാക്കാൻ കഴിയാത്ത അഫേകിയ ഉൾപ്പടെയുള്ള ഉയർന്ന റിഫ്രാക്റ്റീവ് പിശകുകളും ഉൾപ്പെടുന്നു.
 സങ്കീർണതകൾ 
കാഴ്ച വീണ്ടെടുക്കുന്നതിനുണ്ടാകുന്ന കാലതാമസം, കാഴ്ച ശക്തിയിൽ കുറവ്, നീണ്ടുനിൽക്കുന്ന എപ്പിത്തീലിയൽ വൈകല്യങ്ങൾ, ക്രമരഹിതമായ അസ്റ്റിഗ്മാറ്റിസം എന്നിവ എപികെരറ്റോഫേകിയയുടെ സാധാരണ സങ്കീർണതകളാണ്.
ചരിത്രം
1949 ൽ, ജോസ് ബരാക്വർ കോർണിയൽ സ്ട്രോമൽ ലെയറിനുള്ളിൽ ഒരു ലെന്റിക്കിൾ ഉൾപ്പെടുത്തുന്ന തരത്തിലുള്ള റിഫ്രാക്റ്റീവ് നടപടിക്രമം അവതരിപ്പിച്ചു. 1980 കളിൽ, ബരാക്വറിന്റെ നടപടിക്രമത്തെ അടിസ്ഥാനമാക്കി, എൽ‌എസ്‌യു ഐ സെന്ററിലെ വെർബ്ലിൻ, കോഫ്മാൻ, ക്ലൈസ് എന്നിവർ എപികെറ്റോഫാകിയ അവതരിപ്പിച്ചു.

പരാമർശങ്ങൾ

വർഗ്ഗം:നേത്ര ശസ്ത്രക്രിയ